pythainlp/thai-wiki-dataset-v3 huggingface dataset:
วัชระ บัวทอง

วัชระ บัวทอง  เกิดวันที่ 20 เมษายน พ.ศ. 2536 ที่จังหวัดสงขลา เป็นนักฟุตบอลชาวไทย
== ผลงานในระดับสโมสร ==
=== ผลงานในระดับเยาวชน ===
วัชระ บัวทอง เริ่มเล่นฟุตบอลตั้งแต่อายุ 5 ขวบที่โรงเรียนสหศาสตร์ อำเภอหาดใหญ่ จังหวัดสงขลา และในภายหลังได้รับการชักชวนให้แก่โรงเรียนเกาะแต้วพิทยาสรรค์ สงขลา ขณะอยู่ระดับชั้นมัธยมปีที่ 2 โดยเป็นตัวแทนของโรงเรียนตลอดมา จากความสามารถที่โดดเด่น จึงได้รับการทางทามให้มาร่วมทีมกับโรงเรียนอัสสัมชัญเมื่ออยู่ชั้นมัธยมปีที่ 4
จากนั้น เขาได้เข้าแข่งขันฟุตบอลระดับนักเรียนที่กรุงเทพมหานคร เช่น รายการกรมพละถ้วย ก ฟุตบอลกองทัพอากาศ ฟุตบอลจตุรมิตรสามัคคี และรายการอื่นอีกเป็นจำนวนมาก รวมถึงเคยได้รางวัลรองชนะเลิศอันดับ 2 ฟุตบอลนักเรียนไทย 15 ปี ที่จัดขึ้น ณ ประเทศไทย โดยเป็นฝ่ายแพ้ต่อทีมจีนที่ 2-3 ประตู และเคยได้แชมป์ฟุตบอลนักเรียน 18 ปี ที่จัดขึ้น ณ ประเทศเกาหลีใต้ โดยเป็นฝ่ายชนะทีมเกาหลีใต้ที่ 3-1 ประตู ตลอดจนได้เป็นผู้รักษาประตูยอดเยี่ยมของรายการดังกล่าว
ในภายหลัง วัชระ บัวทอง ได้เซ็นสัญญาร่วมกับสโมสรฟุตบอลโอสถสภา เอ็ม–150 สระบุรี ขณะมีอายุได้เพียง 15 ปี
=== ผลงานชุดใหญ่ ===
ในวัยหนุ่ม เขาเข้าแข่งขันไทยพรีเมียร์ลีกให้แก่สโมสรฟุตบอลโอสถสภา เอ็ม–150 สระบุรี ใน พ.ศ. 2552 เมื่ออายุได้ 16 ปี และเล่นให้แก่สโมสรดังกล่าวจนถึง พ.ศ. 2554
และหลังจากแสดงผลงานได้อย่างยอดเยี่ยมให้แก่ทีมชาติไทย ยู 19 ปี ในการแข่งขันฟุตบอลชิงแชมป์อาเซียน ที่ประเทศพม่า เขาก็ได้รับการทาบทามจากสโมสรหลายแห่ง โดยเฉพาะอย่างยิ่งจากสโมสรฟุตบอลจังหวัดชัยนาท และสโมสรฟุตบอลจังหวัดสงขลา
ใน พ.ศ. 2555 สโมสรฟุตบอลจังหวัดสงขลา ได้เซ็นสัญญาร่วมกับเขาในการติดต่อขอยืมตัวจนถึงสิ้นฤดูกาล
ในการแข่งขันไทยพรีเมียร์ลีก 2556 เมื่อครั้งที่ทีมสโมสรฟุตบอลโอสถสภา เอ็ม–150 สระบุรี เหลือผู้รักษาประตูเพียงคนเดียว ทางสโมสรจึงได้มีการเรียกตัววัชระ บัวทอง กลับร่วมทีมอีกครั้งหลังจากที่สโมสรฟุตบอลสิงห์ท่าเรือได้ทำการยืมตัวในช่วงก่อนหน้า อย่างไรก็ตาม ในปีเดียวกันนี้เอง วัชระก็ได้รับการยืมตัวให้เข้าร่วมทีมสิงห์ท่าเรืออีกครั้ง โดยได้รับการยืนยันจากดุสิต เฉลิมแสน
พ.ศ. 2556 วัชระ บัวทอง ได้รับการประกาศจากเกียรติศักดิ์ เสนาเมือง ให้เป็นหนึ่งในผู้รักษาประตูของทีมชาติไทยในการแข่งขันนัดพิเศษ เมื่อครั้งที่พบกับสโมสรฟุตบอลลิเวอร์พูล และสโมสรฟุตบอลบาร์เซโลนา
วัชระ บัวทอง ไม่ได้เข้าร่วมในการแข่งขันฟุตบอลในซีเกมส์ 2013 ที่จัดขึ้น ณ ประเทศพม่า จากเดิมที่เกียรติศักดิ์ เสนาเมือง ได้ประกาศให้ร่วมทีม เนื่องด้วยวัชระได้รับบาดเจ็บในช่วงก่อนหน้า โดยได้มีแผนให้ชนินทร์ แซ่เอียะ จากสโมสรฟุตบอลพัทยา ยูไนเต็ด เข้ามาทำหน้าที่แทน
== เกียรติประวัติ ==
=== ระดับสโมสร ===
การท่าเรือ
ไทยเอฟเอคัพ: 2562
=== ระดับนานาชาติ ===
ไทย ยู-19 ปี
แชมป์ ฟุตบอลเยาวชนอายุไม่เกิน 19 ปี ชิงแชมป์อาเซียน (1 สมัย); พ.ศ. 2554
=== ส่วนบุคคล ===
พ.ศ. 2553 รางวัลผู้รักษาประตูยอดเยี่ยม ศึกฟุตบอลนักเรียน 18 ปี ชิงแชมป์เอเชีย ที่ประเทศเกาหลีใต้
== อ้างอิง ==
== แหล่งข้อมูลอื่น ==
TPL: Thai Premier League 
นักฟุตบอลชาวไทย
ผู้รักษาประตูฟุตบอลชาวไทย
นักฟุตบอลทีมชาติไทย
ผู้เล่นสโมสรฟุตบอลจัมปาศรี ยูไนเต็ด
ผู้เล่นสโมสรฟุตบอลชัยนาท ฮอร์นบิล
ผู้เล่นสโมสรฟุตบอลสงขลา ยูไนเต็ด
ผู้เล่นสโมสรฟุตบอลการท่าเรือ
ผู้เล่นสโมสรฟุตบอลสมุทรสงคราม
ผู้เล่นสโมสรฟุตบอลตราด
ผู้เล่นสโมสรฟุตบอลนครศรีฯ ยูไนเต็ด
ผู้เล่นในไทยลีก
บุคคลจากโรงเรียนอัสสัมชัญ
บุคคลจากจังหวัดสงขลา
สุวิทย์ ทองประเสริฐ

สิบตรี สุวิทย์ ทองประเสริฐ หรือเดิมเรียก พระพุทธะอิสระ หรือ หลวงปู่พุทธะอิสระ เคยเป็นพระภิกษุชาวไทย เจ้าอาวาสวัดอ้อน้อย อำเภอกำแพงแสน จังหวัดนครปฐม แต่ลาสิกขาแล้ว
== ประวัติ ==
สุวิทย์ เกิดที่กรุงเทพมหานคร เมื่อวันที่ 1 มกราคม พ.ศ. 2499 เป็นบุตรของนายชมภู และนางอัมพร ทองประเสริฐ  อุปสมบทครั้งแรกเมื่ออายุ 20 ปี ที่วัดคลองเตยใน เขตคลองเตย จากนั้นได้สึกไปรับราชการทหาร และอุปสมบทอีกครั้งจังหวัดพัทลุงเมื่อ พ.ศ. 2526 มีฉายาว่า "ธมฺมธีโร"  เป็นผู้ริเริ่มสร้างวัดอ้อน้อยจากที่ดินบริจาคที่ตำบลห้วยขวาง อำเภอกำแพงแสน จังหวัดนครปฐม ตั้งแต่ พ.ศ. 2532 และได้รับแต่งตั้งเป็นเจ้าอาวาสวัดอ้อน้อยเมื่อ พ.ศ. 2538  ได้รับแต่งตั้งเป็นเจ้าคณะตำบลห้วยขวาง แทนเจ้าคณะรูปเดิมที่มรณภาพไปเมื่อ พ.ศ. 2542
สุวิทย์ ได้ลาออกจากตำแหน่งเจ้าคณะตำบลห้วยขวาง  พร้อมกับสึกและอุปสมบทใหม่ เมื่อเดือนตุลาคม พ.ศ. 2544  มีฉายาใหม่ว่า " ธีรธมฺโม"
ในวันที่ 23 พฤษภาคม พ.ศ. 2559 นายสุวิทย์ยื่นหนังสือต่อกรมสอบสวนคดีพิเศษเพื่อให้อายัดทรัพย์พระไชยบูลย์ ธมฺมชโย
== วิกฤตการณ์การเมืองไทย พ.ศ. 2556–2557 ==
ในวิกฤตการณ์การเมืองไทย พ.ศ. 2556–2557 สุวิทย์ได้เข้าร่วมกับกปปส. (คณะกรรมการประชาชนเพื่อการเปลี่ยนแปลงประเทศไทยให้เป็นประชาธิปไตยที่สมบูรณ์อันมีพระมหากษัตริย์เป็นประมุข) ในการชุมนุมขับไล่รัฐบาล น.ส.ยิ่งลักษณ์ ชินวัตร โดยได้ขึ้นเวทีแสดงธรรมและให้กำลังใจผู้ชุมนุมหลายครั้ง ในหลายสถานที่ ทั้งอนุสาวรีย์ประชาธิปไตย, กระทรวงการคลัง และศูนย์ราชการแจ้งวัฒนะ
ตั้งแต่วันที่ 13 มกราคม พ.ศ. 2557 ที่ทางกปปส.ได้เริ่มให้มีการชุมนุมแบบปิดการจราจรในหลายพื้นที่ของกรุงเทพมหานคร และแยกเวทีชุมนุมออกเป็นหลายเวที นายสุวิทย์ได้เป็นแกนนำของผู้ชุมนุมที่เวทีแจ้งวัฒนะอีกด้วย โดยถือเป็นเวทีที่อยู่ห่างไกลเวทีอื่นและแกนนำคนอื่น ๆ มากที่สุด 
ในวันที่ 14 พฤษภาคม ปีเดียวกัน ศาลอาญาอนุมัติหมายจับแกนนำ กปปส. รวม 43 คน ผู้ต้องหาคดีกบฏ และความผิดอื่น รวม 8 ข้อหา โดยมีชื่อของนายสุวิทย์รวมอยู่ด้วย 
== อ้างอิง ==
กปปส.
เกจิอาจารย์
บุคคลจากจังหวัดพระนคร
อาชญากรชาวไทย
นักเคลื่อนไหวชาวไทย
รถไฟฟ้าฉงชิ่ง สาย 1

รถไฟฟ้าฉงชิ่ง สาย 1 เป็นเส้นทางรถไฟฟ้าในนครฉงชิ่ง สถานีปลายทางคือสถานีเฉาเทียนเหมิน และสถานีต้าซัวเฉิง เปิดให้บริการตั้งแต่วันที่ 28 กรกฎาคม ค.ศ. 2011 ระยะทาง 16.4 กิโลเมตร ผู้โดยสาร 36,000 คน/ชั่วโมง/ทิศทาง จำนวน 23 สถานี ได้แก่ สถานีเฉาเทียนเหมิน, เซียนจี่ซี่, เจาฉั่งเกา, ควิซิ่งกัน, เหลียงหลูเกา, อีหลิง, ต้าปิง, ชิเยาหลู, เซียไตซี่, ชิเควาปู, เคาเหมียวคัน, มาเจียหยัน, เซียงหลงกัน, ฉาปิงบา, เลียชิมู, ซิควิเกา, ฉวงปิงหนาน, ฉวงปิงเป่ย์, แลเจี้ยเคียว, ถู่จู, ฮูซิ, และต้าซัวเฉิง
== อ้างอิง ==
รถไฟฟ้าฉงชิ่ง
พุงแก

พุงแก  เป็นพืชในสกุลชิงชี่ วงศ์ Capparaceae เป็นไม้พุ่มหรือไม้พุ่มรอเลื้อย มีหนาม กิ่งอ่อนมีขนนุ่ม ใบเดี่ยว มีติ่งที่ปลายใบ ดอกเดี่ยว ออกตามซอกใบ ผลกลมรี สุกแล้วเป็นสีแดง ออกดอกช่วงธันวาคม – เมษายน พบครั้งแรกในประเทศไทย โดย J.E. Teijsmann ในเขาหินปูนที่จังหวัดราชบุรี ชื่อสปีชีส์ตั้งเป็นเกียรติแก่ประเทศไทย
== อ้างอิง ==
ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551 หน้า 37
สกุลชิงชี่
แปบ

แปบ  เป็นพืชในสกุลมะม่วง วงศ์ Anacardiaceae พบในกัมพูชา เวียดนามและภาคใต้ของประเทศไทย
==อ้างอิง==
World Conservation Monitoring Centre 1998.  Mangifera flava .   2006 IUCN Red List of Threatened Species.   Downloaded on 22 August 2007.
สกุลมะม่วง
ลำยา

ลำยา หรือ ลำไย  ภาษามลายูปัตตานีเรียกบินยา ภาษามลายูเรียกบินไย ภาษาบาหลีเรียกวานี เป็นพืชในสกุลเดียวกับมะม่วง พบในมาเลเซีย อินโดนีเซีย สิงคโปร์ บรูไน ปาปัวนิวกินี รัฐเกรละ และฟิลิปปินส์ บินยาหรือลำยาเป็นไม้ยืนต้นขนาดใหญ่ เปลือกต้นสีน้ำตาลแกมเทา มีรอยแตกที่เปลือก มียางที่ทำให้ระคายเคือง ใบหนาและเหนียวคล้ายหนัง ดอกช่อสีชมพูอ่อน หรือสีชมพูอมม่วง ผลเปลือกสีออกเหลือง เนื้อสีขาว นุ่ม ฉ่ำน้ำ มีเส้นใย
ผลสุกรสหวานอมเปรี้ยว นิยมนำไปทำน้ำมะม่วง ตำน้ำพริกหรือนำไปดอง โดยเฉพาะพันธุ์วานีที่ไม่มีกลิ่นขี้ไต้ ผลดิบรับประทานได้โดยจิ้มกับส่วนผสมของซอสถั่วเหลืองกับพริก ใช้ปรุงรสเปรี้ยวในซัมบัล ยางสีขาวจากผลดิบเป็นพิษ
== อ้างอิง ==
พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 2: ไม้ผลและไม้ผลเคี้ยวมัน. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544. หน้า 289 – 291
สกุลมะม่วง
ผลไม้
พืชมีพิษ
รถไฟฟ้าฉงชิ่ง สาย 2

รถไฟฟ้าฉงชิ่ง สาย 2 วิ่งจากสถานีเจียวฉางเกา ไปยังสถานีซินฉานคัน เปิดให้บริการในวันที่ 18 มิถุนายน ค.ศ. 2005 โดยเป็นระบบรถไฟฟ้าโมโนเรล (monorail) สายแรกของระบบ
รถไฟฟ้าฉงชิ่ง
คิม โบอา

คิม โบอา(Hangul: 김보아; Hanja: 金甫娥; เกิด  14 มกราคม 2530)หรือชื่อทีใช้ในการแสดงว่า โบอาเป็น นักร้อง นักแสดง นักเต้น ไอดอลหญิงชาวเกาหลีใต้ เป็นหนึ่งในสมาชิกวง สปีก้า
==ประติ==
โบอา เกิด 14 มกราคม 2530 ในเกาหลีใต้ หลังจากจบการศึกษาแล้วเธอได้สอบที่มหาวิทยาลัย Yeoju เธอได้เข้าร่วมคณะ แผนกเพลงพาณิชย์ ก่อนเปิดตัวครั้งแรกเธอเองเป็นนักดนตรีสมัครเล่น เธอได้มีส่วนร่มในการทำงานสูติโอเพลงที่มีชื่อเสียงเพลงภาษาเกาหลี  "Sweetune" และสอดคล้องเพลงใหม่สำหรับศิลปินและกลุ่มดนตรี เธอยังช่วยแต่งเพลงให้หลายวงเช่น คารา เรนโบว์ Infinite และเธอฝึกการอบรมใน  "Sweetune" 
เธอยังมีความฝันว่าในวัยรุ่นเธออยากเป็นศิลปิน แต่สิ่งที่ผู้ฝึกอบรมทำให้เธอยุ่งมาก ดั่งนั้นเธอจึงตัดสินใจออดิชั่นค่ายเพลง LOEN Entertainment ในปี 2007 จากนั่นเธอก็ขอลาออกจากค่ายนี้ เนื่องจากเหตุผลส่วนตัวของเธอเอง
ในปี 2010 เธอไปออดิชั่น กับค่าย B2M Entertainment และเธอก็กลายเป็นเด็กฝึกหัด จากนั่นในเดือนธันวาคม 2011 ที่จะประกาศว่าเธอจะเปิดตัวเปิดสมาชิกวง  Spica และวง Spica เปิดตัวในวันที่ 8 กุมภาพันธ์ 2012
==รายชื่อผลงานเพลง==
==ผลงาน==
===วารตี้โชว์===
==อ้างอิง==
==แหล่งข้อมูลอื่น==
Spica  - Official website
นางแบบเกาหลีใต้
นักแสดงเกาหลีใต้
นักแสดงหญิงชาวเกาหลีใต้
นักแสดงภาพยนตร์หญิงชาวเกาหลีใต้
นักแสดงภาพยนตร์ชาวเกาหลีใต้
บุคคลจากโซล
นักร้องหญิงชาวเกาหลีใต้
นักเต้นเกาหลีใต้
สังเครียดกล้อง

สังเครียดกล้อง  ตรังเรียกสังเครียดดอหด สุราษฎร์ธานีเรียก สังขะมา เป็นพืชในวงศ์ Meliaceae  พบในออสเตรเลีย บรูไน อินเดีย อินโดนีเซีย มาเลเซีย พม่า ปาปัวนิวกินี ฟิลิปปินส์ หมู่เกาะโซโลมอน และ ไทย
==References==
Pannell, C.M. 1998.  Aglaia argentea.   2006 IUCN Red List of Threatened Species.   Downloaded on 20 August 2007.
วงศ์กระท้อน
ดารัตน์ ช่างปลูก

ดารัตน์ ช่างปลูก  เกิดวันที่ 3 กุมภาพันธ์ พ.ศ. 2531 เป็นนักกีฬาฟุตบอลหญิงทีมชาติไทย ซึ่งเป็นกำลังสำคัญในการทำหน้าที่กองรับ โดยมีความโดดเด่นด้านการแย่งบอล และความฉลาดในการอ่านเกมของคู่ต่อสู้
== ประวัติ ==

ดารัตน์ ช่างปลูก เริ่มเล่นกีฬาตั้งแต่เด็ก โดยเริ่มการเป็นนักกีฬาวอลเลย์บอลของโรงเรียน และสามารถทำหน้าที่ได้ดีในกีฬาเกือบทุกชนิด เนื่องด้วยมีพื้นฐานในการเล่นกีฬา และเมื่อครั้งที่เพื่อนของเธอได้ชักชวนให้เล่นกีฬาฟุตบอล เธอก็สามารถสร้างผลงานได้ไม่น้อยกว่ากีฬาอื่น ๆ จนเกิดความชอบและจริงจังต่อกีฬาฟุตบอลนับจากนั้น
เมื่ออายุ 16 ปี เธอได้รับการทาบทามให้เข้าศึกษาต่อที่โรงเรียนศึกษานารีพร้อมกับสุนิสา สร้างไธสง และเมื่อดารัตน์เข้ารับการฝึกได้เพียง 1 เดือน ก็สามารถเข้าร่วมทีมเยาวชนทีมชาติไทยรุ่น 17 ปี โดยได้เข้าแข่งขันศึกฟุตบอลเยาวชน 17 ปีชิงแชมป์เอเชีย ที่ประเทศเกาหลีใต้ ของตำแหน่งเซ็นเตอร์ฮาล์ฟในขณะนั้น
พ.ศ. 2553 ดารัตน์ ช่างปลูก เคยเข้าแข่งขันฟุตบอลประเภททีมหญิง สังกัดนครราชสีมา ในกีฬาแห่งชาติ ครั้งที่ 39 (ชลบุรีเกมส์)
หลังจากนั้น เธอได้ร่วมทำหน้าที่ให้แก่ฟุตบอลหญิงทีมชาติไทยมาโดยตลอด โดยเป็นนักเตะที่มีประสบการณ์ในระดับประเทศ ที่ซึ่งเธอทำหน้าที่แบ็กขวา และเป็นตัวเลือกแรกของการจัดผู้เล่นลงสู่สนาม อาทิ ในวันที่ 20 กันยายน พ.ศ. 2555 เธอได้มีส่วนร่วมในการทำหน้าที่แก่ทีมชาติไทย ในการแข่งเอเอฟเอฟ วีเมนส์ แชมเปียนชิพ 2012 ที่จัดขึ้น ณ นครโฮจิมินห์ ประเทศเวียดนาม เมื่อครั้งที่พบกับทีมชาติพม่าในรอบรองชนะเลิศ และวันที่ 23 พฤษภาคม พ.ศ. 2556 เธอเป็นหนึ่งในนักฟุตบอลทีมชาติไทยในการแข่งขันฟุตบอลหญิงเอเชียนคัพ 2014 รอบคัดเลือก ที่ซึ่งเป็นฝ่ายชนะทีมชาติฟิลิปปินส์ที่ 1 ประตูต่อ 0  รวมถึงได้ร่วมทำหน้าที่ปีกขวาให้แก่ทีมชาติไทยในการแข่งขันเอเอฟเอฟ วีเมนส์ แชมเปียนชิพ 2013 ที่จัดขึ้น ณ เมืองย่างกุ้ง ประเทศพม่า ระหว่างวันที่ 9 ถึง 22 กันยายน พ.ศ. 2556  โดยเธอได้รับบาดเจ็บในนัดอุ่นเครื่อง อย่างไรก็ตาม ในวันที่ 9 กันยายน ดารัตน์เกือบช่วยให้ทีมชาติไทยได้จุดโทษเมื่อครั้งที่พบกับทีมชาติเวียดนาม ซึ่งเธอได้ส่งบอลไปยังเสาสอง และผู้รักษาประตูของเวียดนามได้ปัดบอลไปโดนแขนของนักฟุตบอลทีมเดียวกัน แต่ผู้ตัดสินปล่อยให้เดินเกมต่อ โดยนัดดังกล่าวเสมอกันที่ 0 ประตูต่อ 0  และในวันที่ 17 กันยายน ที่ซึ่งทีมของเธอได้พบกับทีมชาติมาเลเซีย
ดารัตน์ เคยเข้าแข่งขันซีเกมส์ 2005 ที่ประเทศฟิลิปปินส์ และซีเกมส์ 2007 ที่จังหวัดนครราชสีมา โดยได้รับรางวัลเหรียญทองแดงและเหรียญทองตามลำดับ ส่วนในการแข่งซีเกมส์ 2009 ที่ประเทศลาว เธอไม่ได้เข้าแข่งขันเนื่องด้วยมีอาการบาดเจ็บ และในการแข่งขันซีเกมส์ 2013 ที่ประเทศพม่า จตุพร ประมลบาล ซึ่งเป็นผู้ฝึกสอน ได้ให้เธอทำหน้าที่ในตำแหน่งกองกลางตัวตัดเกม หลังจากที่เธอทำหน้าที่ในตำแหน่งแบ็กขวามาโดยตลอดในช่วงก่อนหน้า ซึ่งเธอผ่านการคัดเลือกเป็นนักเตะตัวจริง และได้ทำการฝึกซ้อมอย่างหนัก 6 วันต่อสัปดาห์
== เกียรติประวัติ ==
=== ทีมชาติ ===
เหรียญทองแดง เหรียญทองแดง ซีเกมส์ 2005 ประเทศฟิลิปปินส์
เหรียญทอง เหรียญทอง ซีเกมส์ 2007 จังหวัดนครราชสีมา ประเทศไทย
เหรียญทอง เหรียญทอง ซีเกมส์ 2013 ประเทศพม่า
== เครื่องราชอิสริยาภรณ์ ==
== อ้างอิง ==
== แหล่งข้อมูลอื่น ==
สาวไทยเกือบแพ้เวียดนาม! - Welcome to BallThaiFC.Com 
นักฟุตบอลหญิงทีมชาติไทย
นักฟุตบอลหญิงชาวไทย
กองหลังฟุตบอล
กองกลางฟุตบอล
นักกีฬาเหรียญทองซีเกมส์ชาวไทย
นักกีฬาเหรียญทองแดงซีเกมส์ชาวไทย
บุคคลจากโรงเรียนศึกษานารี
บุคคลจากคณะรัฐศาสตร์ มหาวิทยาลัยนอร์ทกรุงเทพ
บุคคลจากจังหวัดนครราชสีมา
ผู้เล่นในฟุตบอลโลกหญิง 2015
ทัศนศึกษา

ทัศนศึกษา เป็นกระบวนการเรียนการสอน/วิธีสอนที่ช่วยให้ผู้เรียนได้เรียนรู้ตามวัตถุประสงค์ผ่านการเรียนรู้นอกห้องเรียน โดยผู้เรียนจะได้รับความรู้จากประสบการณ์ตรง การลงมือปฏิบัติจริง ซึ่งช่วยให้เกิดความเข้าใจและจดจำสิ่งที่ได้พบเห็นในเวลาอันรวดเร็วและเป็นเวลานาน และการจัดการเรียนการสอนในรูปแบบนี้เป็นการใช้แหล่งการเรียนรู้ที่มีอยู่ให้เกิดประโยชน์อย่างสูงสุด สำหรับในประเทศไทยนั้นได้แบ่งการจัดทัศนศึกษาออกเป็น 3 รูปแบบคือ การจัดทัศนศึกษาไม่ค้างคืน การจัดทัศนศึกษาแบบค้างคืนและการจัดทัศนศึกษาภายนอกราชอาณาจักร

สำหรับจุดประสงค์หลักในการจัดทัศนศึกษานั้นเพื่อให้นักเรียนได้มีโอกาสเรียนรู้ประสบการณ์นอกห้องเรียน ซึ่งหัวข้อในการเรียนรู้นั้นจะมีความหนักเบาไม่มากเท่ากับการเรียนในห้องเรียน นอกจากนี้แล้วยังมีจุดประสงค์แฝงเพื่อให้นักเรียนได้มีโอกาสรู้จักซึ่งกันและกัน ได้มีประสบการณ์ทางสังคมด้วย รวมทั้งได้มีโอกาสในการเรียนรู้ด้วยตนเองอีกด้วย ทั้งนี้รวมไปถึงการเกิดความตระหนักในตนเอง ทักษะกระบวนการการเรียนรู้เป็นกลุ่มและเกิดการเรียนรู้ในเรื่องราวของระบบนิเวศและสิ่งรอบตัวที่พบเห็นอีกด้วย อย่างไรก็ตามโรงเรียนจะไม่อนุญาตให้ไปทัศนศึกษาหากไปเพียงเฉพาะการท่องเที่ยวและไม่มีวัตถุประสงค์ในการเดินทาง ทั้งนี้ยกเว้นแต่การไปทัศนศึกษาเพื่อฉลองการจบการศึกษาหรือนักเรียนเป็นผู้จัดการเดินทางด้วยตนเอง
อย่างไรก็ตามในการทัศนศึกษาบางครั้งมักมีค่าใช้จ่ายสูง เพื่อไม่ให้เกิดการได้เปรียบเสียเปรียบระหว่างกลุ่มคนรวยกับคนจน ทางโรงเรียนอาจจัดหาทุนการศึกษาเพิ่มเติมจากคณะกรรมการสถานศึกษาหรือสมาคมต่างๆของโรงเรียน หากไม่สามารถจัดหาทุนสำหรับการเดินทางภายในโรงเรียนได้ ทางโรงเรียนอาจจัดหาทุนจากภายนอก เช่น องค์กรในท้องถิ่นต่างๆ เป็นต้น เพื่อให้นักเรียนได้มีโอกาสไปทัศนศึกษา ซึ่งกรณีนี้จะเกิดขึ้นเฉพาะทั้งห้องเรียนจำเป็นต้องไปทัศนศึกษา
== อ้างอิง ==
การวิจัย
การศึกษา
การท่องเที่ยว
กิวเทียงเหี่ยงนึ่ง

กิ่วเทียนเฮียนลู่(ฮกเกี้ยน) กิวเทียนเหี่ยงนึ่ง(แต้จิ๋ว) หรือ จิ่วเทียนเสวียนนี่(จีนกลาง) (九天玄女, Xuan Nü) แปลไทย:  เทวนารีแห่งสวรรค์ชั้นเก้า เป็นเทวนารีตามความเชื่อปรัมปราของจีนและเป็นนิยมบูชาในลัทธิเต๋า รวมถึงมีการบูชามากในกลุ่มชาวฮกเกี้ยน(โดยเฉพาะชาวฮกเกี้ยนในภาคใต้ของไทย)และมีในกลุ่มขาวแต้จิ๋ว(เตี่ยจิว)บ้างเล็กน้อย 
==กิวเทียนเหี่ยงนึ่ง==
กิวเทียงเนี่ยเนี้ย เป็นเทพสตรีที่สำคัญในศาสนาเต๋า   เป็นเทวนารีที่ปรากฏแต่โบราณกาลของจีน ในตำนานโบราณกล่าวว่า เง็กเซียนฮ่องเต้ ได้มีพระราชโองการแต่งตั้ง ให้สมญานามว่า “กิวเทียงเหี่ยงนึ่ง” หมายถึง เทพสตรีผู้ศักดิ์สิทธิ์ในสวรรค์ทั้ง 9 ชั้น หรือ “กิวเทียงเซี้ยบ้อ”
ตามตำนานจีนโบราณระบุว่าทรงเป็นผู้ประทานกำเนิดแห่งราชวงศ์ซาง คือ มีหญิงสาวคนหนึ่งนามว่า เจียนตี๋ วันหนึ่งเธอไปเดินเล่นริมทะเล นกนางแอ่นสีดำตัวหนึ่งได้ปากฏตัวขึ้นและไข่ให้เธอกิน ก่อนที่จะบินลับขอบฟ้าไป เมื่อเจียนตี๋ได้กินไข่นกนั้นเข้าไปเธอจึงตั้งครรภ์ และได้ให้กำเนิดองค์ปฐมกษัตริย์แห่งราชวงศ์ซาง โดยกล่าวไว้ว่านกนางแอ่นสีดำคือองค์กิ้วเที้ยนเฮี้ยนลื้อ  และในตำนานยังปรากฏว่า เหี่ยงนึ่งได้ช่วยเหลือกษัตริย์อึ่งตี่ ในการต่อสู้กับข้าศึกที่ชื่อ ชีอิ๊วเหี่ยงนึ่ง ได้แปลงเป็นนกนางแอ่น แม้ว่าจะไม่สามารถกลับสภาพดังเดิมได้ แต่ก็สามารถแปลงกลับมาในรูปครึ่งเทพครึ่งนก และที่สำคัญคือได้ช่วยเหลือให้กษัตริย์รอดพ้นจากภัยพิบัติได้จากสงคราม
==อ้างอิง==
== อ้างอิง ==
เทพเจ้าจีน
เทวดาในลัทธิเต๋า
เทพเจ้าจีน
เจ้าแม่ประทานบุตร

เจ้าแม่ประทานบุตร   หรือ เจ้าแม่ซื้อ คือ เทพธิดาหรือเซียนที่คุ้มครองดูแลเรื่องการตั้งครรภ์และการคลอดบุตรของศาสนาชาวบ้านจีน -  ลัทธิเต๋าและลัทธิขงจื๊อซึ่งในภูมิภาคต่างๆ ของประเทศจีนรวมถึงพื้นที่ที่รับอิทธิพลวัฒนธรรมของศาสนาชาวบ้านจีน -  ลัทธิเต๋าและลัทธิขงจื๊อซึ่งนับถือเทพธิดาหรือเซียนที่คุ้มครองดูแลเรื่องการตั้งครรภ์และการคลอดบุตรแตกต่างกันตามภูมิภาคต่างๆของพื้นที่และวัฒนธรรม ดังนี้:
พระแม่กวนอิมประทานบุตร (送子观音) เป็นที่รู้จักและนิยมมากที่สุดจากอิทธิพลของพระพุทธศาสนามหายานแบบจีนที่ผสมกับศาสนาชาวบ้านจีน.
พระแม่หม่าโจ้วนิยมมากในจีนโพ้นทะเลนิยมในบูชาเพื่อการคุ้มครองการแต่งงานและการคลอดบุตรเป็นหลัก.
พระแม่เขาไท่ เป็นที่นิยมบูชาในภาคเหนือของจีน.
พระแม่หนี่วา เป็นที่นิยมบูชาในมณฑลเหอหนานตะวันออก.
เจ้าแม่จู๊แซเนี้ย เป็นที่นิยมบูชาในฮกเกี้ยนใต้ ไต้หวัน และเขตเฉาซาน(潮汕).
เจ้าแม่ซำไน้ฮูหยิน เป็นที่นิยมบูชาในหุบเขาแม่น้ำหมิ่นเจียง ( 闽江 - Minjiang)  และทางตอนใต้ของฮกเกี้ยนและไต้หวัน.
เจ้าแม่กิมฮวยเนี่ยเนี้ย เป็นที่นิยมบูชาในมณฑลกวางตุ้ง มณฑลกวางสี มณฑลกวางตุ้ง มณฑลกานซู่ มณฑลเหอเป่ย์และมณฑลเจ้อเจียง.
พระแม่หารีตีจากอิทธิพลของพระพุทธศาสนามหายานแบบจีนในคณะยี่สิบสี่เทพธรรมบาลแบบจีน.
พระแม่สามเทวี (三霄娘娘) หรือที่เรียกว่า "ตรีเทพธิดา( 三奶奶 - Three Grandma)" เป็นที่นิยมบูชาในลุ่มแม่น้ำห้วยเหอ ( 淮河 - Huaihe )
== ดูเพิ่ม ==
เจ้าคงคา
เทวรูปจีน
ศาลเจ้าจีน
วัดจีน
==อ้างอิง==
==แหล่งข้อมูลอื่น==
เทพเจ้าจีน
เทวีจีน
เทวี
ศาสนาชาวบ้านจีน
ลัทธิเต๋า
เซียน
จุ้ยบ้วยเนี้ย

จุ้ยโบเนี้ยว (สำเนียงจีนฮกเกี้ยน) หรือ จุ้ยบ้วยเนี้ย (สำเนียงจีนแต้จิ๋ว) หรือ “ตุ๊ยบ่วยเต๊งเหนี่ยง”(สำเนียงไฮ้หน่ำ-ไหหลำ)  ( 水尾聖娘; พินอิน: Shuǐ wěi shèng niáng)  เป็นเทวนารีนักพรตตามความเชื่อของจีน และศาสนาเต๋า. , พระนาม “ตุ๊ยบ่วยเต๊งเหนี่ยง” หรือแปลตรงตัวได้ว่า เจ้าแม่ท้ายน้ำ หรือที่ชาวไทยรู้จักกันในนาม เจ้าแม่ทับทิม เป็นเทพนารีนักพรต ที่รู้จักและนิยมบูชาเช่นเดียวกับม่าจ้อโป๋ หรือไฮตังม่า เป็นเทพเจ้าที่ได้รับความเคารพในหมู่ของชาวฮกเกี้ยน และ ชาวไฮ้หน่ำ(ไหหลำ) และชาวจีนโพ้นทะเล ที่ประกอบอาชีพเป็นชาวประมงที่เดินเรือ โดยส่วนใหญ่ชาวไทยมักเข้าใจผิดว่า“ตุ๊ยบ่วยเต๊งเหนี่ยง”กับ “ม่าจ้อโป๋” เป็นองค์เดียวกัน จึงนิยมเรียกรวมกันว่า "เจ้าแม่ทับทิม" ซึ่งแท้ที่จริงแล้วตามความเชื่อของจีนเป็นคนละองค์กัน
โดยศาลเจ้าของ“ตุ๊ยบ่วยเต๊งเหนี่ยง” เฉพาะในประเทศไทยมีกันหลายแห่ง ที่โด่งดังมีชื่อเสียง ได้แก่ ศาลเจ้า“ตุ๊ยบ่วยเต๊งเหนี่ยง” เชิงสะพานเตียนฮี่ (ซังฮี้-แต้จิ๋ว) ,  เป็นศาลเจ้าแม่ทับทิมที่มีความเก่าแก่ที่สุดในประเทศไทย ขณะที่ศาลเจ้าแม่ทับทิม เชิงสะพานพระปกเกล้า ย่านพาหุรัด, ศาลเจ้าแม่ทับทิม สะพานเหลือง สามย่าน เป็นศาลของม่าจ้อโป๋ หรือเทียนโหวเซี้ยบ้อ ซึ่งเป็นเทพคนละองค์กับ “ตุ๊ยบ่วยเต๊งเหนี่ยง”
อนึ่ง การใช้ชื่อ "จุ้ยโบเนี้ยว" (水尾娘) คือการเรียกโดยใช้สำเนียงจีนฮกเกี้ยน ที่เรียกชื่อศาลเจ้าตุ๊ยบ่วยเต๊งเหนี่ยง ซึ่งในสมัยต้นกรุงรัตนโกสินทร์ (ร.1-ร.3) การใช้สำเนียงฮกเกี้ยนถือเป็นสำเนียงที่ได้รับการยอมรับ เช่นเดียวกับการแปลวรรณกรรมต่างๆ ที่แปลโดยใช้สำเนียงจีนฮกเกี้ยน อาทิ สามก๊ก เลียดก๊ก ห้องสิน ไซฮั่น ไซอิ๋ว เป็นต้น ซึ่ง จุ้ยโบเนี้ยวถือเป็น "ชื่อเฉพาะ" ที่ใช้เรียกศาลเจ้าแม่ทับทิมสามเสน เชิงสะพานซังฮี้ ตั้งแต่สมัยนั้นเป็นต้นมา
== ศัพทมูลวิทยา ==
คำศัพท์ สำเนียงไฮ้หน่ำ-ไหหลำ :
水 ตุ่ย = น้ำ
尾 บ่วย = ท้าย/หาง
聖 เต๊ง = ปราชญ์/สิ่งศักดิ์สิทธิ์
娘 เหนี่ยง = สตรี/หญิง
แปลรวม สิ่งศักดิ์สิทธิ์ที่เป็นเทพนารีแห่งหมู่บ้านท้ายน้ำ เนื่องจากพระองค์เริ่มมีศาลแห่งแรกที่หมู่บ้านตุ๊ยบ่วยซุย เกาะไหหลำ
==อ้างอิง==
==แหล่งข้อมูลอื่น==
เทพเจ้าจีน
เจ้าแม่มั่วโกว

เจ้าแม่หมากู  เป็นเซียน(นักสิทธิ์ - )ในลัทธิเต๋า เทพปกรณัมจีนและนางได้รับการยกย่องเป็นเทพีในศาสนาพื้นเมืองเดิมของจีน นางเป็นเทพีอันเป็นสัญญาลักษณ์ความเป็นอมตะ และเป็นสัญญาลักษณ์ของเทพีผู้อุปถัมป์ความงามในอุดมคติของสตรี โดยทั่วไปตามเทพปกรณัมวรรณคดีจีนทั่วไปมักกล่าวถึงการประทานพรในความอ่ออนเยาว์และความงามอันเป็นอมตะนิจนิรันดร์กาลของนาง ในขณะที่เทพปกรณัมวรรณคดีจีนหลักมักกล่าวถึงนางในฐานะของ หมากูเซี่ยนโซ่ว อันเป็นที่มาของหนึ่งในเหตุการณ์ที่มักปรากฏของงานศิลปกรรมยอดนิยมของศิลปะจีน 
==อ้างอิง==
== ดูเพิ่ม ==
ฮก ลก ซิ่ว
เซียน
นักสิทธิ์
นักพรตเต๋า
เจ้าแม่แดนสระทิพย์
เจ้าแม่เร่งกำเนิด
เทวีจีน
เซียน
ลัทธิเต๋า
รถไฟฟ้าฉงชิ่ง สาย 3

รถไฟฟ้าฉงชิ่ง สาย 3 เป็นเส้นทางรถไฟฟ้าโมโนเรลในระบบรถไฟฟ้าฉงชิ่ง ระยะทาง 55.5 กิโลเมตร หรือ 34.5 ไมล์ เป็นเส้นทางรถไฟฟ้าโมโนเรลที่ยาวที่สุดในโลก
== ราชื่อสถานี ==
==อ้างอิง==
รถไฟฟ้าฉงชิ่ง
ภูมิภาคของญี่ปุ่น

ภูมิภาคในประเทศญี่ปุ่น มิได้มีสถานะเป็นหน่วยการปกครองอย่างเป็นทางการ แต่มีการใช้สืบเนื่องกันมาเป็นแผนกหนึ่งในการจำแนกพื้นที่ของประเทศญี่ปุ่นไปตามแต่บริบท ยกตัวอย่างเช่น แผนที่และตำราภูมิศาสตร์ในญี่ปุ่นจะแบ่งเป็นแปดภูมิภาค, การรายงานสภาพอากาศมักจะรายงานตามภูมิภาค ตลอดจน หน่วยธุรกิจและสถาบันการศึกษาจำนวนมากก็ใช้ชื่อภูมิภาคเป็นส่วนหนึ่งของชื่อองค์กร
==ตาราง==
== ภูมิภาคและเกาะ ==
นี่คือเกาะและภูมิภาคกับจังหวัดสำคัญของญี่ปุ่น โดยเรียงตั้งแต่ภาคตะวันออกเฉียงเหนือถึงตะวันตกเฉียงใต้ ภูมิภาคหลักทั้งแปดเป็น สีเข้ม
ฮกไกโด (ตัวเกาะและกลุ่มเกาะรอบนอก)
ฮนชู
* โทโฮกุ (ภาคเหนือ)
* คันโต (ภาคตะวันออก)
** หมู่เกาะนัมโป (ส่วนหนึ่งของมหานครโตเกียว)
* ชูบุ (ภาคกลาง)
** โฮกูริกุ (ภาคตะวันตกเฉียงเหนือของชูบุ)
** โคชินเอ็ตสึ (ภาคตะวันออกเฉียงเหนือของชูบุ)
** โทไก (ภาคใต้ของชูบุ)
* คันไซ  หรือ คินกิ (ภาคกลางฝั่งตะวันตก)
* ชูโงกุ (ภาคตะวันตก)
** ซันอิง (ภาคเหนือของชูโงกุ)
** ซันโย (ภาคใต้ของชูโงกุ)
ชิโกกุ
คีวชู
* คีวชูเหนือ
* คีวชูใต้
* โอกินาวะ
==ดูเพิ่ม==
เขตภูมินิเวศของประเทศญี่ปุ่น
จังหวัดของประเทศญี่ปุ่น
ภูมิศาสตร์ของประเทศญี่ปุ่น
==อ้างอิง==
==แหล่งข้อมูลอื่น==
ภูมิศาสตร์ญี่ปุ่น
บ้านห้วยแซ

ห้วยแซ เป็นบ้านในเมืองปากเซ แขวงจำปาศักดิ์ ทางตอนใต้ของประเทศลาว ห้วยแซตั้งอยู่ทางตะวันออกของถนนในปากเซตะวันออกของบ้านห้วยเฮ
== อ้างอิง ==
สโมเลนสค์

สโมเลนสค์ (Смоленск|p=smɐˈlʲensk|a=smolensk_ru.ogg; Smolensk) เป็นเมืองในสโมเลนสค์โอบลาสต์ ประเทศรัสเซีย ตั้งอยู่ริมแม่น้ำนีเปอร์ ตั้งอยู่ทางทิศตะวันตก-ตะวันตกเฉียงใต้ ราว 360 กิโลเมตรจากกรุงมอสโก มีประชากร 326,861 คน (ค.ศ. 2010)
เมืองนี้เป็นเมืองสำคัญของรัสเซียในคริสต์ศตวรรษที่ 9 และต่อมาเป็นศูนย์กลางการค้าที่สำคัญบนเส้นทางการค้าจากทะเลบอลติก ไปยังเมืองคอนสแตนติโนเปิล ใน ค.ศ. 1812 เมืองถูกทำลายจากการรบระหว่างรัสเซียกับฝรั่งเศส ในช่วงสงครามโลกครั้งที่สอง เยอรมนีเข้าครอบครองระหว่าง ค.ศ. 1941-1943 และเป็นสถานที่ที่มีการสู้รบอย่างหนัก
==อ้างอิง==
== แหล่งข้อมูลอื่น ==
Official website of Smolensk
Travel in Smolensk
Smolensk news
Smolensk Wiki
Homepage of the Smolensk fortress
Some photos of the Smolensk fortress 
More photos of Smolensk 
Historic images of Smolensk
Basketball in Smolensk
News of Smolensk sport
News of Smolensk medicine
The murder of the Jews of Smolensk during World War II, at Yad Vashem website.
เมืองในประเทศรัสเซีย
ฮวัง ควัง-ฮี

ฮวัง ควัง-ฮี (ฮันกึล: 황광희; ฮันจา: ; เกิด  25 สิงหาคม ค.ศ. 1988) หรือรู้จักกันในชื่อ ควังฮี (Kwanghee) เป็นนักร้อง นักแสดง และบุคคลในวงการโทรทัศน์ชาวเกาหลีใต้ เขาเดบิวต์ในปี ค.ศ. 2010 ในฐานะสมาชิกวงบอยแบนด์ ชิลเดรนออฟเอมไพร์ เขายังเป็นที่รู้จักจากการปรากฏตัวในรายการวาไรตี้และเป็นสมาชิกในรายการ อินฟินิตแชลเลนจ์ ตั้งแต่ปี ค.ศ. 2015 จนกระทั่งเขาเข้ากรมในปี ค.ศ. 2017 ภายใต้สังกัด Star Empire Entertainment ควังฮีเดบิวกับวงA เมื่อวันที่ 7 มกราคม 2010 ด้วยซิงเกิล Mazeltov . ควังฮียังเป็นที่นิยมจากรายการวารตี้โชว์หลายรายการ 
ควังฮียังได้มีส่วนร่วมในรายการ We Got Married ร่วมกับ Secret's ซึ่งควังฮีคู่กับ ซ็อนฮวา. ตอนสุดท้ายกำลังถ่ายทำใน 10 เมษายน 2013
==ผลงาน==
===ภาพยนตร์===
===วาไรตี้โชว์===
===ละคร===
==ผลงานเพลง==
===วิดีโอเพลง===
==รางวัล==
===รางวัลที่ได้และเข้าชิง===
==อ้างอิง==
==แหล่งข้อมูลอื่น==
Official
Me2day 
Facebook
นักแสดงเกาหลีใต้
นักร้องชายชาวเกาหลีใต้
ไอดอลชายชาวเกาหลีใต้
บุคคลจากพาจู
นายแบบเกาหลีใต้
นักเต้นเกาหลีใต้
ผู้เข้าแข่งขันรายการรันนิ่งแมน
นักร้องชายชาวเกาหลีใต้ในศตวรรษที่ 21
เฮเลนา (รัฐมอนแทนา)

เฮเลนา (Helena) เป็นเมืองหลวงของรัฐมอนแทนา และเป็นศูนย์กลางการปกครองของ จากข้อมูลประชากรปี ค.ศ. 2010 มีประชากร 28,190 คน ตั้งขึ้นเป็นเมืองเมื่อ ค.ศ. 1864 ยกฐานะเป็นเมืองหลวงของรัฐตั้งแต่ ค.ศ. 1894
== อ้างอิง ==
เมืองหลวงของรัฐในสหรัฐ
เมืองในรัฐมอนแทนา
ดอกเกอร์แบงก์

ดอกเกอร์แบงก์ (Dogger Bank) คือเนินทรายขนาดใหญ่ เป็นเนินตื้นใต้ทะเลในทะเลเหนือ อยู่นอกจากฝั่งอังกฤษทางทิศตะวันออกราว 100 กม. (62 ไมล์) เป็นแหล่งประมงที่สำคัญ
ดอกเกอร์แบงก์ มีพื้นที่ครอบคลุม 17,600 ตร.กม. (6,800 ตร.ไมล์) โดยมีความยาวราว 260 กม. (160 ไมล์) และความกว้างสูงสุดคือ 97 กม. (60 ไมล์) ความลึกอยู่ระหว่าง 15 ถึง 36 เมตร (49 ถึง 118 ฟุต) และตื้นกว่าทะเลโดยรอบราว 20 เมตร (66 ฟุต)
ทะเลเหนือ
บารานาวีชือ

บารานาวีชือ (Бара́навічы, ; Бара́новичи; באַראַנאָוויטש; Baranowicze) เป็นเมืองทางตะวันตกของประเทศเบลารุส มีประชากร 173,000 คน (ค.ศ. 1995) เป็นจุดรวมของทางรถไฟ เคยเป็นศูนย์กลางของแคว้นบารานาวีชือระหว่าง ค.ศ. 1939–1941 และอีกครั้งระหว่าง ค.ศ. 1941–1954
เมืองในประเทศเบลารุส
บาร์บิวดา

บาร์บิวดา (Barbuda) เป็นเกาะในทะเลแคริบเบียนตะวันตก ส่วนหนึ่งของประเทศแอนทีกาและบาร์บิวดา เกาะมีประชากรราว 1,638 คน (ค.ศ. 2011) ประชากรส่วนใหญ่อาศัยอยู่ในเมืองคอดริงตัน (Codrington)
ประเทศแอนทีกาและบาร์บิวดา
เลสเซอร์แอนทิลลีส